# Službeni list C 106A/21.

| | ISSN 1977-1088 |
| --- | --- |
| Službeni list
  Europske unije | C 106A |
| | |
| Hrvatsko izdanje | Informacije i objave | Godište 61.21. ožujka 2018. |

ISSN 1977-1088

Službeni list

Europske unije

C 106A

Hrvatsko izdanje

Informacije i objave

Godište 61.21. ožujka 2018.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2018/C 106 A/01 | EUROSTAT – Oglas za slobodno radno mjesto zamjenika glavnog direktora (AD 15) – Luxembourg (članak 29. stavak 2. Pravilnika o osoblju) – COM/2018/10378 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2018/C 106 A/01

EUROSTAT – Oglas za slobodno radno mjesto zamjenika glavnog direktora (AD 15) – Luxembourg (članak 29. stavak 2. Pravilnika o osoblju) – COM/2018/10378

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 21.3.2018 | HR | Službeni list Europske unije | CA 106/1 |
| --- | --- | --- | --- |

21.3.2018

HR

Službeni list Europske unije

CA 106/1

---

EUROSTAT

Oglas za slobodno radno mjesto zamjenika glavnog direktora (AD 15) – Luxembourg

(članak 29. stavak 2. Pravilnika o osoblju)

COM/2018/10378

(2018/C 106 A/01)

O nama

Eurostat je jedna od glavnih uprava Europske komisije. Njegova je zadaća pružanje visokokvalitetnih statističkih informacija europskim institucijama, državama članicama, financijskim tržištima, poslovnoj zajednici, medijima i javnosti.

Eurostat je zadužen za koordinaciju i usavršavanje upravljanja Europskim statističkim sustavom (ESS) kako bi svi korisnici mogli lako pristupiti pravovremenoj, pouzdanoj i usporedivoj statistici na razini EU-a. Nadležan je i za predlaganje svih propisa EU-a u području statistike. Osim toga zadužen je i za koordinaciju usavršavanja statističkih sustava zemalja kandidatkinja i šire međunarodne zajednice.

Zamjenik glavnog direktora nadležan je za uprave B, E, F i G Eurostata, tj. za približno 550 zaposlenika (uključujući privremeno zaposlene i pripravnike). Zamjenik glavnog direktora odgovoran je glavnom direktoru Eurostata koji je istovremeno i glavni statističar Europske unije. Uredi Eurostata nalaze se u Luxembourgu.

Opis radnog mjesta

Zamjenik glavnog direktora pomagat će glavnom direktoru u općenitom strateškom usmjeravanju Eurostata i upravljanju njime, a posebno će biti nadležan za Metodologiju i korporativne statističke i IT usluge (ESTAT.B), Sektorsku i regionalnu statistiku (ESTAT.E), Društvenu statistiku (ESTAT.F) i Globalnu poslovnu statistiku (ESTAT.G) te Radnu skupinu za velike podatke (big data).

Vodit će i nadgledati poslovanje tih njemu izravno podređenih službi, a među ostalim sudjelovati i u definiranju i provedbi Eurostatove strategije i radnih programa, u izradi, proizvodnji i publikaciji europske statistike te u predstavljanju Eurostata na sastancima ili događajima na visokoj razini.

Zamjenik glavnog direktora radi pod vodstvom glavnog direktora, kojeg i zamjenjuje u njegovu odsustvu.

Traženi profil

Uspješni kandidat mora biti vrhunski i dinamičan stručnjak sa sljedećim osobinama:

| — | izvrsne analitičke sposobnosti i sposobnost prepoznavanja glavnih problema, razvijanja i osmišljavanja strateških ciljeva te njihova prenošenja u praktične i realistične akcijske planove, |
| --- | --- |

—

izvrsne analitičke sposobnosti i sposobnost prepoznavanja glavnih problema, razvijanja i osmišljavanja strateških ciljeva te njihova prenošenja u praktične i realistične akcijske planove,

| — | izvrsno razvijene komunikacijske vještine te vještine vođenja i rukovođenja u kontekstu upravljanja velikim timovima i financijskim sredstvima na visokoj razini, |
| --- | --- |

—

izvrsno razvijene komunikacijske vještine te vještine vođenja i rukovođenja u kontekstu upravljanja velikim timovima i financijskim sredstvima na visokoj razini,

| — | izvrsna sposobnost utvrđivanja i definiranja prioriteta te praćenja i ocjene napretka i provedbe, |
| --- | --- |

—

izvrsna sposobnost utvrđivanja i definiranja prioriteta te praćenja i ocjene napretka i provedbe,

| — | razvijene međuljudske vještine i vještine pregovaranja i donošenja odluka na visokoj razini, uz vrlo dobru sposobnost učinkovitog i djelotvornog komuniciranja sa svim dionicima, unutar Komisije i izvan nje, te izgradnje međusobnog povjerenja, |
| --- | --- |

—

razvijene međuljudske vještine i vještine pregovaranja i donošenja odluka na visokoj razini, uz vrlo dobru sposobnost učinkovitog i djelotvornog komuniciranja sa svim dionicima, unutar Komisije i izvan nje, te izgradnje međusobnog povjerenja,

| — | vrlo dobro razumijevanje politika koje spadaju u djelokrug Eurostata, a posebno onih koje su u nadležnosti zamjenika glavnog direktora. |
| --- | --- |

—

vrlo dobro razumijevanje politika koje spadaju u djelokrug Eurostata, a posebno onih koje su u nadležnosti zamjenika glavnog direktora.

Uvjeti za sudjelovanje

Kako bi bili uključeni u postupak odabira, do isteka roka za prijavu kandidati moraju ispunjavati sljedeće formalne kriterije prihvatljivosti:

Državljanstvo: kandidati moraju biti državljani jedne od država članica Europske unije.

Sveučilišna diploma: kandidati moraju imati:

| i. | ili stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; |
| --- | --- |

i.

ili stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine;

| ii. | ili stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje jedne godine, ako je redovito trajanje studija najmanje tri godine (to se jednogodišnje radno iskustvo ne ubraja u radno iskustvo stečeno nakon završetka studija koje se traži dalje u tekstu). |
| --- | --- |

ii.

ili stupanj obrazovanja koji odgovara završenom sveučilišnom studiju, potvrđen diplomom, uz odgovarajuće radno iskustvo od najmanje jedne godine, ako je redovito trajanje studija najmanje tri godine (to se jednogodišnje radno iskustvo ne ubraja u radno iskustvo stečeno nakon završetka studija koje se traži dalje u tekstu).

Radno iskustvo: kandidati moraju imati najmanje 15 godina radnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja.

Rukovoditeljsko iskustvo: najmanje pet godina od navedenog radnog iskustva mora biti iskustvo rukovoditelja na visokoj razini (1) izravno povezano s područjem relevantnim za ovo radno mjesto.

Jezici: kandidati moraju imati temeljito znanje jednog službenog jezika Europske unije (2) i zadovoljavajuće znanje još jednog službenog jezika Europske unije. Zadovoljavajuće znanje dodatnog službenog jezika EU-a provjerit će komisija za odabir tijekom intervjua s kandidatima. Ta provjera može uključivati vođenje dijela intervjua na tom jeziku.

Dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju) (3).

Neovisnost i izjava o sukobu interesa

Prije preuzimanja dužnosti kandidati moraju izjaviti da će djelovati neovisno, u javnom interesu, te da nemaju interese za koje bi se moglo smatrati da dovode u pitanje njihovu neovisnost.

Imenovanje i uvjeti zapošljavanja

Europska komisija odabrat će i imenovati zamjenika glavnog direktora Eurostata u skladu sa svojim postupkom odabira i zapošljavanja (vidjeti i Pregledni dokument o politici zapošljavanja visokih dužnosnika (4)). U okviru postupka odabira kandidati koje je na intervju pozvao Komisijin savjetodavni odbor za imenovanja morat će prethodno sudjelovati u testiranju u centru za procjenu, koje organiziraju vanjski konzultanti.

Postupak odabira, iz funkcionalnih razloga te radi njegova što bržeg završetka u interesu kandidata i institucije, provodi se isključivo na engleskom i/ili francuskom jeziku (5).

Plaće i uvjeti zaposlenja utvrđeni su Pravilnikom o osoblju za dužnosnike Europske unije razreda AD 15. U skladu s Pravilnikom o osoblju svaki novi član osoblja mora uspješno odraditi probni rad u trajanju od devet mjeseci.

Mjesto rada zamjenika glavnog direktora Eurostata jest Luxembourg.

Jednake mogućnosti

Europska komisija primjenjuje aktivnu politiku jednakih mogućnosti (osobito u pogledu spola) u cilju povećanja zastupljenosti žena na rukovodećim funkcijama te posebno potiče prijave kandidatkinja.

Postupak prijave

Prije podnošenja prijave kandidati moraju provjeriti ispunjavaju li sve uvjete za sudjelovanje, a posebno one koji se odnose na tražene akademske kvalifikacije i radno iskustvo te jezične sposobnosti. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti putem interneta na internetskoj stranici:

https://ec.europa.eu/dgs/human-resources/seniormanagementvacancies/

i slijediti ondje dostupne upute koje se odnose na razne faze postupka.

Kandidati moraju imati valjanu adresu e-pošte. Ta će se adresa upotrijebiti za identifikaciju njihove registracije i korespondenciju tijekom raznih faza postupka odabira. Kandidati su dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu i u elektronički obrazac prijave unijeti motivacijsko pismo (najviše 8 000 znakova). Životopis i motivacijsko pismo moraju, zbog funkcionalnih razloga te kako bi se postupak odabira u interesu kandidata i institucije završio što je prije moguće, biti sastavljeni na engleskom, francuskom ili njemačkom jeziku.

Nakon podnošenja elektroničke prijave kandidati će primiti poruku e-pošte kojom se potvrđuje da je njihova prijava registrirana. U poruci e-pošte nalazi se i registracijski broj koji će se upotrebljavati kao referentni broj kandidata za sva pitanja povezana s njihovom prijavom. Ako kandidati ne prime poruku e-pošte s potvrdom o prijavi, njihova prijava nije registrirana!

Kandidati ne mogu pratiti postupak obrade svoje elektroničke prijave. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem poruke e-pošte na sljedeću adresu: HR-MANAGEMENT-ONLINE@ec.europa.eu

Rok za prijavu

Rok za prijavu jest 24. travnja 2018. u 12 sati (podne) prema briselskom vremenu, nakon čega elektronička prijava više neće biti moguća.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do nenadanog prekida registracijskog postupka, pa će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (6).

---

(1)  U svojem životopisu kandidati barem za tih pet godina rukovoditeljskog iskustva na visokoj razini moraju navesti sljedeće: 1. naziv rukovoditeljskog radnog mjesta i dužnosti koje su obavljali; 2. broj podređenih zaposlenika; 3. proračunska sredstva kojima su upravljali; i 4. broj hijerarhijskih razina iznad i ispod svoje te broj drugih rukovoditelja na svojoj razini.

(2)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=hr

(3)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701&from=HR

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Komisija za odabir pobrinut će se da izvorni govornici tih jezika nemaju neprimjerenu prednost.

(6)  SL L 8, 12.1.2001., str. 1.

---